জেলে আমাকে ডাক্তারও দেখায়নি সেনা সমর্থিত তত্ত্বাবধায়ক সরকার : – প্রধানমন্ত্রী | অনাবিল সংবাদ
রবিবার, জুলাই ২৩, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
জেলে আমাকে ডাক্তারও দেখায়নি সেনা সমর্থিত তত্ত্বাবধায়ক সরকার : – প্রধানমন্ত্রী
প্রকাশকাল- ১১:৩০,জুন ১২, ২০১৭,জাতীয় বিভাগে
প্রধানমন্ত্রী শেখ হাসিনা বলেছেন, লুটেরাদের সংগঠন বিএনপির ওপর জনগণের কোনো আস্থা নেই। এই দলটি কেবল হত্যা, ক্যু ও ষড়যন্ত্রের মধ্যদিয়েই ক্ষমতা দখল করেছিল এবং জনগণের ভাগ্যের পরিবর্তনে কোনো কিছুই করেনি। ক্ষমতায় থাকাকালে তারা শুধু নিজেদের পকেট ভারি করেছিল। সন্ত্রাস ও ভয়-ভীতির রাজত্ব কায়েম করে কেবল নিজেদের ভাগ্য গড়ায় ব্যস্ত ছিল। তাই বিগত দিনের মতো আগামী নির্বাচনেও জনগণ তাদের প্রত্যাখ্যান করবে, আওয়ামী লীগকে আবারো নির্বাচিত করবে। গতকাল রবিবার সকালে গণভবনে শেখ হাসিনার কারামুক্তি দিবস উপলক্ষে দলের নেতাকর্মীদের সঙ্গে শুভেচ্ছা বিনিময়কালে তিনি এসব কথা বলেন।
প্রধানমন্ত্রী বলেন, ‘আমি বিশ্বাস করি, বাংলাদেশের মানুষ আজ যে উন্নয়নের সুফল পাচ্ছে, নিশ্চয়ই তার ধারাবাহিকতা বজায় রেখে তারা আগামী নির্বাচনে নৌকা মার্কায় ভোট দিয়ে আওয়ামী লীগকে বিজয়ী করবে।’ তিনি বলেন, বাংলাদেশের মানুষ আজ আওয়ামী লীগকে ভোট দিয়ে যে উন্নয়নটা পাচ্ছে সেটা প্রত্যেকটা মানুষ উপলব্ধি করে। একটা সরকারের ধারাবাহিকতা যে একান্তভাবে প্রয়োজন সেটাও আজ প্রমাণিত। তিনি বলেন, নানা ঘাত-প্রতিঘাতের মধ্য দিয়ে আওয়ামী লীগ এগিয়ে চলেছে। জনগণই বারবার ভোট দিয়ে আওয়ামী লীগকে ক্ষমতায় নিয়ে এসেছে।

আওয়ামী লীগ সভানেত্রী ও প্রধানমন্ত্রী শেখ হাসিনার কারামুক্তি দিবস নানা কর্মসূচির মধ্য দিয়ে গতকাল পালিত হয়েছে। ওয়ান ইলেভেনের তত্ত্বাবধায়ক সরকারের সময় বিভিন্ন মিথ্যা ও ষড়যন্ত্রমূলক মামলায় ২০০৭ সালের ১৬ জুলাই ধানমন্ডির সুধা সদন থেকে আওয়ামী লীগ সভানেত্রী শেখ হাসিনা গ্রেফতার হন। ২০০৮ সালের ১১ জুন দীর্ঘ ১১ মাস বিনাকারণে কারাভোগের পর জনগণের দাবি এবং দেশি-বিদেশি চাপের মুখে সংসদ ভবন এলাকায় স্থাপিত বিশেষ কারাগার থেকে মুক্তি লাভ করেন তিনি। এরপর থেকেই দিনটিকে ‘কারামুক্তি দিবস’ হিসেবে পালন করছে আওয়ামী লীগ।

দিবসটি পালনে রবিবার সকাল ১০টায় আওয়ামী লীগের কেন্দ্রীয় নেতারা গণভবনে প্রধানমন্ত্রীকে ফুল দিয়ে শুভেচ্ছা জানান। পরে সহযোগী সংগঠনগুলোর পক্ষ থেকে তাকে ফুল দিয়ে শুভেচ্ছা জানানো হয়। সেই দুঃসময়ের কথা স্মরণ করে প্রধানমন্ত্রী বলেন, ‘পরিত্যক্ত একটি বাড়িতে আমাকে রাখা হয়েছে ১১টি মাস। দোতলার নিচে পর্যন্ত নামতে দিতো না। এমনকি অসুস্থ হলে ডাক্তারও দেখায়নি। কিন্তু আমি কখনো মনের জোর হারাইনি।’ শেখ হাসিনা বলেন, ছেলের বউয়ের অপারেশন, মেয়ে অন্তঃসত্ত্বা ছিল সেজন্য আমি দেশের বাইরে যাই। অথচ এরপর আমাকে দেশে আসতে দেবে না। মামলা দিবে, ওয়ারেন্ট ইস্যু করবে। এই খেলাই তারা খেলতে চেয়েছে। তিনি বলেন, সবাই মামলার ভয়ে পালায়। আমি সেখানে যাচ্ছি মামলা মোকাবেলা করার জন্য। নির্দেশ ছিল কেউ যেন বিমানবন্দরে না যায়। এবং তারা সংখ্যা বেঁধে দিয়েছিল। ১০/২০ জন তার বেশি যেতে পারবে না। সকল বাধা উপেক্ষা করে কৌশলে বিমানবন্দরে হাজার হাজার দলীয় নেতাকর্মী উপস্থিত ছিল। তাদের যেটা উদ্দেশ্য ছিল হাজার হাজার মানুষ থাকায় তারা সেটা করতে পারেনি।

আওয়ামী লীগের সাধারণ সম্পাদক ওবায়দুল কাদেরসহ কেন্দ্রীয় সিনিয়র নেতৃবৃন্দ এবং সহযোগী সংগঠনগুলোর সভাপতি ও সাধারণ সম্পাদকবৃন্দ এ সময় উপস্থিত ছিলেন। অনুষ্ঠান পরিচালনা করেন আওয়ামী লীগের প্রচার ও প্রকাশনা সম্পাদক ড. হাছান মাহমুদ।

জঙ্গিবিরোধী সচেতনতা সৃষ্টিতে ভূমিকা রাখতে

আলেমদের প্রতি প্রধানমন্ত্রীর আহ্বান

এদিকে গতকাল দুপুরে সংসদ ভবনে প্রধানমন্ত্রীর কার্যালয়ে শেখ হাসিনার সঙ্গে সাক্ষাত্ করেন মাওলানা আশরাফ আলীর নেতৃত্বে কওমি মাদ্রাসাগুলোর শীর্ষ আলেমরা। এ সময় প্রধানমন্ত্রী শেখ হাসিনা সন্ত্রাস ও জঙ্গিবাদের বিরুদ্ধে সচেতনতা সৃষ্টিতে জনগণকে উদ্বুদ্ধ করতে কওমি মাদ্রাসার আলেমদের প্রতি আহ্বান জানান। বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফিং করেন।

ইহসানুল করিম বলেন, কওমি মাদ্রাসাকে স্বীকৃতি দেওয়ায় আলেমরা প্রধানমন্ত্রীকে ধন্যবাদ জানান। প্রধানমন্ত্রীর এ সিদ্ধান্তকে যুগান্তকারী এবং ঐতিহাসিক হিসেবে আখ্যায়িত করেন তারা। আলেমরা বলেন, প্রধানমন্ত্রীর এই সিদ্ধান্ত ইতিহাসের পাতায় স্বর্ণাক্ষরে লেখা থাকবে। তবলিগ জামায়াতের জন্য কাকরাইলে মসজিদের জায়গা এবং বিশ্ব ইজতেমার জন্য টঙ্গীতে জায়গা দেওয়াসহ ইসলামের উন্নয়নে বঙ্গবন্ধু শেখ মুজিবুর রহমানের নেওয়া বিভিন্ন পদক্ষেপের কথাও আলেমরা তুলে ধরেন।

প্রধানমন্ত্রী কওমি মাদ্রাসার শিক্ষর্থীদের প্রসঙ্গে বলেন, বাংলাদেশের মোট ছাত্র-ছাত্রীদের একটা বিরাট অংশ কওমি মাদ্রাসায় পড়ে, তাদের মূল ধারায় সম্পৃক্ত হওয়া উচিত। কারণ কাউকে বাদ দিয়ে শতভাগ শিক্ষা নিশ্চিত করা যাবে না। এ সময় প্রধানমন্ত্রী কওমি মাদ্রাসার উন্নয়নের আশ্বাসও দেন।

আফগানিস্তানে শান্তি প্রতিষ্ঠায় বাংলাদেশ

সব সময় পাশে থাকবে

প্রধানমন্ত্রী শেখ হাসিনা যুদ্ধবিধ্বস্ত আফগানিস্তানে শান্তি প্রতিষ্ঠায় দেশটির পাশে থাকার অঙ্গীকার কথা পুনর্ব্যক্ত করে বলেছেন, ‘আফগানিস্তানের সঙ্গে আমাদের এক ঐতিহাসিক ও চমত্কার সম্পর্ক রয়েছে। আমরা আমাদের সমর্থন অব্যাহত রাখব এবং আফগানিস্তানে শান্তি প্রতিষ্ঠায় আমরা পাশে থাকব।’ গতকাল রবিবার সকালে জাতীয় সংসদ ভবনে প্রধানমন্ত্রীর কার্যালয়ে বাংলাদেশে নিযুক্ত আফগানিস্তানের রাষ্ট্রদূত আবদুল রহিম ওরাজ বিদায়ী সাক্ষাত্ করতে গেলে তিনি এ কথা বলেন।
Comments Off on জেলে আমাকে ডাক্তারও দেখায়নি সেনা সমর্থিত তত্ত্বাবধায়ক সরকার : – প্রধানমন্ত্রী
← শ্যমনগরে উপজেলা পর্য্যায়ে দুর্যোগের উপর এক দিনের কর্মশালা অনুষ্ঠিত
১৮ জুন বনপা’র ইফতার মাহফিল →
সাম্প্রতিক সংবাদ
বগুড়ার সারিয়াকান্দিতে বর্নাত্যদের মাঝে ত্রাণ বিতরন
চিরিরবন্দরে কুপিয়ে হত্যা
কলারোয়ায় থেমে থেমে বৃষ্টি, নদ-নদীর পানি বৃদ্ধি
কলারোয়া আলিয়া মাদ্রাসায় নবীন বরণ
সাপের অভয়রন্য কাজিরহাট নিজাম ষ্টোর সেই ফাস্টফুডের দোকান থেকে বিষাক্ত সাপ উদ্ধার
সাবেক এমপি লালু’সহ বিভিন্ন মহলের শোক- বগুড়া গাবতলীর নশিপুর ইউপি সদস্য আব্দুল হালিমের মৃত্যু
ফরিদপুর উপজেলা আওয়ামী লীগের মাসিক সাধারণ সভা
গাজীপুরে পৃথক সড়ক দূর্ঘটনায় ব্যবসায়ীসহ নিহত দুই
এতিমের হক আত্মসাৎ করে লন্ডনে পাড়ি জমিয়েছেন বেগম জিয়া — গাজীপুরে প্রতিমন্ত্রী চুমকি
ফরিদপুরে আওয়ামীলীগের মাসিক সভা অনুষ্ঠিত
বিশ্বনাথে চাউলধনী স্কুল এন্ড কলেজ গঠনের লক্ষে সভা
শীঘ্রই বিশ্বনাথ ছাত্রলীগের কমিটি ঘোষনা কারা আসছেন নেতৃত্বে?
পাবনা শহরের সোনাপট্রিতে অবৈধভাবে নাইট্রিক এসিড দিয়ে সোনা পোড়ানোর অভিযোগ
স্বামীর অধিকার প্রতিষ্ঠায় সাংবাদিক সম্মেলন পাবনায়
কালিগঞ্জ উপজেলা সদরে ৩ গ্রামের মানুষ এখন পানি বন্ধি পানি নিস্কাসনের কোন উদ্যোগ নেই কতৃপক্ষের
রাজশাহী ও চলনবিলের সংবাদ
বগুড়ার সারিয়াকান্দিতে বর্নাত্যদের মাঝে ত্রাণ বিতরন
ফরিদপুর উপজেলা আওয়ামী লীগের মাসিক সাধারণ সভা
ফরিদপুরে আওয়ামীলীগের মাসিক সভা অনুষ্ঠিত
পাবনা শহরের সোনাপট্রিতে অবৈধভাবে নাইট্রিক এসিড দিয়ে সোনা পোড়ানোর অভিযোগ
স্বামীর অধিকার প্রতিষ্ঠায় সাংবাদিক সম্মেলন পাবনায়
রাজশাহীতে কলেজ ছাত্রের ঝুলন্ত লাশ উদ্ধার
রাজশাহীতে র‌্যাব পরিচয়ে পরীক্ষার্থীকে তুলে নিয়ে যাওয়ায় সংবাদ সম্মেলন
যার যতটুকু সামর্থ আছে তিনি ততটুকু সততার সঙ্গে দেশের জন্য উৎসর্গ করবেন তাহলে দেশ এগিয়ে যাবে -ঢাকা জেলার পুলিশ সুপার
লালপুরের ভারপ্রাপ্ত প্রধান শিক্ষিকার কুল খানী অনুষ্ঠিত
তাড়াশে হত্যা মামলার আসামী গ্রেপ্তার : অপহৃত শিশু উদ্ধার
ফরিদপুরে ২ জন পলাতক আসামী গ্রেফতার
বিদ্যুৎ পৃষ্ঠ হয়ে মৃত্যু
পাবনার দিঘুলিয়া সরকারি প্রাথমিক বিদ্যালয় নদীগর্ভে বিলিন হয়ে যাচ্ছে
ঈশ্বরদীতে ৩৩ ভরি স্বর্ণসহ ৭ চোর গ্রেফতার
দশ বছর পর ঈশ্বরদীতে ছাত্রলীগের সম্মেলন অনুষ্ঠিত

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০